Document ID: 32004R1828

KOMMISSIONENS FORORDNING (EF) Nr. 1828/2004
af 21. oktober 2004
om ændring af Rådets forordning (EF) nr. 2501/2001 om anvendelse af et arrangement med generelle toldpræferencer for perioden 1. januar 2002 til 31. december 2004 med henblik på at opføre Timor-Leste på listen over lande, der er omfattet af de særlige ordninger for de mindst udviklede lande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2501/2001 om anvendelse af et arrangement med generelle toldpræferencer for perioden 1. januar 2002 til 31. december 2004 (1), særlig artikel 35, og
ud fra følgende betragtninger:
(1)
Ifølge artikel 9 i Rådets forordning (EF) nr. 2501/2001 gives der en mere fordelagtig toldbehandling til de mindst udviklede lande, der er udpeget som sådan af De Forenede Nationer (FN) og opført i bilag I til samme forordning.
(2)
På anbefaling af FN's Økonomiske og Sociale Råd blev Timor-Leste opført på listen over mindst udviklede lande ved en resolution, der blev vedtaget af FN's generalforsamling den 17. december 2003.
(3)
Bilag I til forordning (EF) nr. 2501/2001 bør derfor ændres i overensstemmelse hermed.
(4)
De i denne forordning fastsatte foranstaltninger er i overensstemmelse med udtalelse fra Udvalget for Generelle Præferencer -
UDSTEDT FØLGENDE FORORDNING:
Artikel 1
I bilag I til forordning (EF) nr. 2501/2001 efter »TL« ændres navnet »Østtimor« til »Timor-Leste«, og der sættes et kryds i kolonne H.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. oktober 2004.

Labels: 3
18